Document ID: 32007R0656

UREDBA KOMISIJE (ES) št. 656/2007
z dne 14. junija 2007
o spremembi Uredbe (ES) št. 586/2001 o izvajanju Uredbe Sveta (ES) št. 1165/98 o kratkoročnih statističnih kazalcih glede opredelitve glavnih industrijskih skupin (MIGS)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1165/98 z dne 19. maja 1998 o kratkoročnih statističnih kazalcih (1) in zlasti člena 3 in člena 17(c) Uredbe,
ob upoštevanju naslednjega:
(1)
Opredelitev glavnih industrijskih skupin (MIGS) iz Uredbe Komisije (ES) št. 586/2001 (2) temelji na statistični klasifikaciji gospodarskih dejavnosti v Evropski skupnosti (NACE) (3).
(2)
Nova različica NACE (NACE Rev. 2) je bila uvedena z Uredbo (ES) št. 1893/2006, ki tudi podrobno opredeljuje, da se od 1. januarja 2009 kratkoročni statistični kazalci, ki jih ureja Uredba (ES) št. 1165/98, pripravljajo v skladu z NACE Rev. 2.
(3)
Ukrepi, predvideni s to uredbo, so v skladu z mnenjem Odbora za statistični program -
SPREJELA NASLEDNJO UREDBO:
Člen 1
Uredba (ES) št. 586/2001 se spremeni:
1.
V členih 1 in 2 se vsa sklicevanja na „NACE Rev. 1“ nadomestijo z „NACE Rev. 2“.
2.
V členu 3 se besedilo „najpozneje v treh mesecih po začetku veljavnosti te uredbe“ nadomesti z besedilom „od 1. januarja 2009“.
3.
Priloga se nadomesti z besedilom iz Priloge k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Uporablja se od 1. januarja 2009.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. junija 2007

Labels: 4
19